40 
Af Rav er der ved Aasø Teglværk V. for Tranekjær, fundet 
en Del Stykker, et Stykke 7x6x4 cm og ca. 50 af Størrelse 1—3 
cm, og et enkelt ved Ristinge Klint. 
Fra Vejsnæs Nakke, det sydligste Punkt af Ærø, foreligger to 
Svovlkiskonkretioner, den ene uregelmæssig afrundet, af straalet 
Struktur, den anden kuglerund med glat Overflade. De stammer 
uden Tvivl fra tertiære Lerarter, der staar fast i Nærheden. 
Kulstumper er ret almindelige i Bakkerne paa Langeland. 
Af fossilt Træ foreligger der to Stykker, et af stærkt forkullet 
Træ fra en Grusgrav i Galgebakken ved Rudkjøbing og et omdannet 
til Svovlkis (Straalkis), der let forvitrer og falder sammen. Disse 
Stykkers Alder og Oprindelse er meget usikker; der er jo Mulig¬ 
hed for, at de er af mesozoisk Alder og stammer fra Bornholms kul¬ 
førende Dannelser. 
